AEG J.II

AEG J.II – dvivietis vienmotoris biplanas, Pirmojo pasaulinio karo metu, 1917 m. pabaigoje sukurtas Vokietijos Imperijos įmonės „AEG" Aviacijos padalinio. Lėktuvo paskirtis – pėstininkų paramos (šturmo) lėktuvas (Idflieg klasifikacijoje – „J“ tipas).

Pirmaisiais metais po Pirmojo pasaulinio karo „J.II" Vokietijoje buvo plačiai naudojami kaip civiliniai orlaiviai – tiek krovinių, tiek keleivių pervežimui (oro laineriai).

 Konstrukcija ir gamyba 
„J.II" buvo tolesnė gana sėkmingo modelio „J.I" modifikacija, kurioje buvo naudojamas tas pats variklis (vienaeilis šešių cilindrų vidaus degimo variklis Benz Bz IV, išvystantis 200 AG), nedaug modifikuotas fiuzeliažas. Nuo pirmtako „J.II" skyrėsi vairų ir galinių plokštumų patobulinimais: jame buvo montuojami aerodinamiškai balansuotai eleronai, modifikuoti sparnų galai, didesnio ploto uodega (vertikalus stabilizatorius), perkelta eleronų statramsčio vieta. Fiuzeliažo ir sparnų konstrukcijos pagrindu liko vamzdinis plieninis rėmas su mediniais rėmais. Tiek sparnai, tiek fiuzeliažas buvo aptraukti drobe.

Iš viso buvo pagaminta apie 600 „J.I" ir „J.II" serijų mašinų, iš jų „J.II" – iki 300.

 Civilinės modifikacijos 
miniatiūra| DLR AEG J.II Kabine
Pasibaigus karui, šio modelio orlaivius 1919 m. pradėjo naudoti Vokietijos aviakompanija „Deutsche Luft-Reederei" (D.L.R.), pirmiausia kroviniams gabenti. Jie naudoti pirmojoje tarpukario Vokietijos oro susisiekimo linijoje tarp Berlyno ir Veimaro. Yra duomenų, kad šiais orlaiviais aviakompanija vykdė skrydžius į Klaipėdą ir Kauną.

Pirmieji komerciniai „J.II" turėjo iš karinio modelio paveldėtą atvirą dvivietę kabiną, tačiau juos greitai pakeitė modifikuotos versijos. Prailgintoje versijoje "J.II K" (K – Kabine, vok. kabina arba keleivių salonas) vietoje antros (šaulio-žvalgo) sėdynės už piloto buvo įrengiama dvivietė uždara keleivinė kabina su langais. Piloto kabina liko atvira.

Nuo 1919 m. kovo mėnesio šio tipo lėktuvai buvo pradėti puošti didele stilizuota gerve – naujuoju aviakompanijos „D.L.R." simboliu.

 Operatoriai 
miniatiūra| AEG J.II (1918)

 Kariniai 


 Luftstreitkräfte - karinės oro pajėgos

 Civiliniai 



 Syndicat National pour l'Étude des Transports Aériens (SNETASNETA);


 Deutsche Aero-Lloyd (DAL)
 Deutsche Luft-Reederei (DLR).
 Europa-Nord-West-Flug.

 Techniniai duomenys 
Parametras Vertė Ilgis 7,92 m Sparno mojis 13,41m Maksimalus kilimo svoris 1619 kg Greitismaksimalus 172 km/valkreiserinis 150 km.val Skrydžio lubos 4500 mPeter Gray, Owen Thetford: . 2. Auflage. Putnam, London 1970, Skrydžio nuotolis apie 590 km Jėgainė vienas vienaeilis šešių cilindrų vidaus degimo variklis Benz Bz IV, išvystantis 200 AG (apytiksliai 150 kW)

 Šaltiniai 

 (EN) Davies, R.E.G., Lufthansa – An Airline and its Aircraft, Orion Books/New York 1991
 (EN) Gray, Peter, Owen Thetford, German Aircraft of the First World War, London, Putnam, 1962, ISBN 0-933852-71-1.
 (EN) Gray, Peter, Owen Thetford, German Aircraft of the First World War, 2nd edition, London, Putnam, 1970, ISBN 0-370-00103-6.
 (DE) Nowarra, Heinz J., Die Deutsche Luftrüstung 1933–1945, Koblenz, Bernard & Graeffe Verlag, 1993, ISBN 3-7637-5464-4.
 (DE) Sharpe, Michael, Doppeldecker, Dreifachdecker & Wasserflugzeuge, Bindlach, Gondrom, 2001, ISBN 3-8112-1872-7

 Išnašos 


Kategorija:AEG orlaiviai
Kategorija:Biplanai
Kategorija:Šturmo lėktuvai
Kategorija:Oro laineriai